open-index/open-wikipedia-markdown huggingface dataset:
Чишмы ёрос

**Чишмы ёрос** () — Башкириысь муниципал ёрос. 

Центрез — кар типъем Чишмы посёлок.

## Интыяськемез

Чишмы ёрос интыяське Башкортостанлэн шораз. Ёростӥ бызё Дёма, Уршак, Кармасан, Чермасан, Уза шуръёс. Озьы ик отын 250 пала тыос лыдъясько. Ёрос пыр Уфа — Муско чугун сюрес но Уфа — Самара трасса ортче.

## Историез

Чишмы ёрослэн узыр историез. Башкирилэн шорсюлмаз интыяськыса, со троссэ адӟиз. Та музъемъёстӥ XIV даур пумын ортчиз Тамерланлэн армиез. XVIII даурын Михельсон полковник Чишмы пыр Пугачев пала мынӥз. 1920-тӥ арын М. В. Фрунзе Чишмы станциысь тӧдьыосты улляз.

Озьы ик та ёрос тодэ на Тура-ханэз но Хусейн-бекез — соослы Чишмы вӧзын нимысьтыз мавзолейёс пуктэмын. 

Чишмы ёросысь Калмашево гуртын юн утиське мусульман шайвыл, отын вань на 18-тӥ даурысь шайгуос. Барсуанбашево гуртын утиське 1724-тӥ арын пуктэм мечеть. Енгалышево гуртын кылемын XX даурлэн кутсконаз Манаев купецлэн пуктэм земской школаез.

## Улӥсьёсыз

2010-тӥ арын ортчем лыдъян-чотанъя, Чишмы ёросын уло: 55 % — бигеръёс, 20,2 % — ӟучъёс, 18,7 % — башкиръёс, 2,5 % — украинецъёс, 1,5 % — мордва, 2,1 % — мукет выжыосысь потэм калыкъёс.

## Ёросын вордскем тодмо адямиос

* **[[Мустай Карим]]** (Кляшево гурт) — башкир кылбурчи;

* **Давлетов Ахмет-Сагадат Гареевич** (Новая гурт) — хирург, эм тодосъя доктор, профессор, Башкир АССР-ысь тодос удысысь дано ужась, РСФСР-ысь но Башкир АССР-ысь дано врач.

* **Зайтуна Бикбулатова** (Сафарово гурт) — СССР-ысь калык артистка;

* **Кузеев, Раиль Гумерович** (Аминево гурт) — этнограф но историк, история тодосъя доктор, профессор, РАН-лэн ёзчиез-корреспондентэз, Башкортостанысь Наукаосъя Академиысь академик;

* **Фарида Кудашева** (Кляшево гурт) — Башкортостанысь но Татарстанысь дано артистка;

* **Сайфи Кудаш** (Кляшево гурт) — гожъяськись;

* **Талига Бикташева** (Арсланово гурт) — Башкортостанысь калык артистка;

* **Муса Гали** (Старомусино гурт) — гожъяськись;

* **Динис Исламов** (Новомусино гурт) — гожъяськись;

* **Хасанов Анас Габбасович** (Нижнехозятово гурт) —  1990-тӥ-1995ӧ-тӥ аръёсы БАССР-ысь-БССР-ысь-Башкортостанысь кунпуш ужъёсъя министр, Башкир Элькунысь Кун Кенешлэн тӧроез.
Тура-хан

Вань кӧня ке малпанъёс **Тура-хан** пумысен, но рос-прос тодмо ӧвӧл, кин со сыӵе вылэм. Одӥгезъя малпанъя, со чингизид вылэм — Чингисханлэн выжы-кумыез. Одӥг вакытэ со Иртыш кузя (туала Тобольск палъёсти) калгем. Ӵыжы-выжыосыныз керетэмез бере, Шундыпуксён Сибирьысь кошкем но башкир музъемъёсы вуэм.

Мукет малпанъя, Тура-хан Басман ханлэн выныз вылэм но междоусобной ожын бырыны шедем. 

Историяя туала учебникъёсын ивортэмын, Тура-хан Башкортостанын XVI даурлэн кутсконаз кивалтӥз шуыса. Куд-ог башкиръёс верало, солэн ставкаез Туратау гурезьын Тӧдьы Кам шур вылын интыяськиз шуыса. 

## Тура-ханлэн мавзолеез

**Тура-ханлэн мавзолеез** — XIV—XV дауръёсы излэсь пуктэм инты, со «Судлэн коркаез» вылэм, отын пӧртэм судъёс ортчылӥллям. Вӧзаз интяськем из мечеть. 

Мавзолей интыяське Башкириысь Чишмы ёросын, Чишмылэсь 12 иськемын, Чишмы — Нижние Термы сюрес вӧзын ик. 

Али Тура-ханлэн мавзолеез котыртэмын-замокамын. Пушказ пырон ворсамын.

Тура-ханлэн мавзолеезлэсь кыдёкын ӧвӧл — Чишмыысь Акзират шайвылын — Хусейн-беклэн мавзолеез интыяське.
Смоленск улос

**Смоле́нск улос** (ӟуч кылын сое Смоленщина шуо на) — Россия Федерациысь улос, Центральной федерал округе пыре.

Бускельёсыз: Россиысь Москва, Калуга, Брянск, Псков но Тверь улосъёс, озьы ик Белоруссиысь Могилёв но Витебск улосъёсын.

Быдӟалаез — 49 779 км².

Улӥсьёсызлэн лыдзы — 964 791 мурт (2015).

Улослэн центрез — Смоленск кар, со дорысен Муско карозь 365 иськем.

Кылдытэмын 1937-тӥ арын 27-тӥ сентябре. 1958-тӥ арын Ленинлэн орденэныз пусъемын.

## Историез

Смоленск кылдӥз кривичъёслэн музъемъёсазы, со сярысь нырысетӥосыз гожтэмъёс кылемын 863-тӥ арысь, куке Аскольд но Дир, Новгородысь Царьградэ мыныкузы, Смоленсклэн палэнтӥз ортчизы, малы ке шуоно со юн утиськиз но отын трос калыкез вал. 882-тӥ арын Олег князь Смоленскез киултӥз но Киев Русен огазеяз.

XII даурын Смоленск быдӟым княжество сяськаяськиз, соку со интыяськиз туала Смоленск улослэн бадӟым люкетаз. 

XIII даурлэн шораз княжество ас музъемъёссэ ыштылыны ӧдъяз. 1404-тӥ арысен, смоленск князьлэн мылкыдызъя, Литвалэн Быдӟым княжествояз пыриз. 1514-тӥ арын Смоленск кар, нош бергес мукет смоленск музъемъёс но, Москва княжествоен киултэмын вал. 1618-тӥ арын, Деулин тупанкылъя, смоленск музъем Речь Посполитаялы берыктэмын вал.

Россие Смоленск улос пыриз 1654-тӥ арын Ӟуч-поляк ож бере.

1708-тӥ арын Смоленск губерния кылдытэмын вал.

## Данъянъёсыз

* Ленинлэн орденэз (1958-тӥ арын 10-тӥ мартэ) сётэмын гурт удысэз ӝутон удысын, тужгес но етӥнэз но йӧлэз поттонын, азинсконъёс понна.
Im Westen nichts Neues

**«Im Westen nichts Neues»** (, ) — Эрих Мария Ремарклэн 1929-тӥ арын потэм тодмо романэз. Кутсконаз автор гожтэ: «Та книга янгыше уськытон но, исповедь но ӧвӧл. Со ожен быдтэм поколение сярысь вераны тыршон». Романлэн нимыз, кӧня ке воштыса, Шундыпуксён фронтысь вуэм немец сводкаосысь кутэмын.

Ож сярысь тодӥськом валтӥсь геройлэсь — Пауль Боймер огшоры егит солдатлэсь — но Нырысетӥ дунневыл ожез адӟем эшъёсызлэсь. Эрнест Хемингуэй сямен, ож аръёсы кӧшкемыт суредъёсыз адӟыса, эшъёссэс ватыса, тупаса улыны дышымтэ егитъёс сярысь веракуз, Ремарк «ыштэм поколение» валатонэз кутӥз.

Книга пӧртэм мылкыдъёс кельтӥз, нош кино соя пуктыны Германиын ӧз лэзе. 1933-тӥ арын 10-тӥ майысен Ремарклэсь тазэ но мукет книгаоссэ нациостъёс ваньмыз азьын сутылӥзы, нош кивалтыны кутскемзы бере солэсь ужъёссэ поттыны но лыдӟыны ӧз лэзе.

Озьы ке но, романъя одӥг гинэ кино пуктэмын ӧй вал.

* 1930-тӥ арын Льюис Майлстоун американ режиссёр «All Quiet on the Western Front» кино пуктӥз, со понна 2 «Оскар» басьтӥз.

* 1979-тӥ арын Делберт Манн режиссёр «All Quiet On The Western Front» фильм пуктӥз.

* 1983-тӥ арын тодмо кырӟась Элтон Джон кино борды сыӵе нимын ик кырӟан гожтӥз.

Нош Совето Союзысь гожъяськись Николай Брыкин Нырысетӥ дунневыл ож сярысь книгазэ «На Восточном фронте перемены» (1975) нимаз.
Швед кыл

**Швед кыл** () — германской кыл ӵукпал подгруппалэн скандинавской группалэн, луно официальной статусъез Швецияын но Финляндияын (Аландской мучъёс аскивалтонын одӥг гинэ). 

## Швед алфавит
Кутскон бам/Таяз нуналэ/07

==== Учыръёс ====
* 7-тӥ пӧсьтолэзь 1918-тӥ ар — 2-тӥ армилэн Шундыӝужан фронтлэн войскаосыз колчаковецъёслэсь мозмытӥзы Ижевскез;
* 15-тӥ пӧсьтолэзь 1929-тӥ ар — Удмуртиын ортче административно-территориальной реформа, кудӥз бере кылдо тросэз ёросъёс;

==== Вордскизы ====

==== Кулӥзы ====
Хусейн-бек

**Хусейн-бек** — Омар-беклэн пиез — вордскем XIV даурлэн кутсконаз Туркестанын. Нырысетӥ башкир имам (мусульманъёслэн вӧсясьсы).

XIV даурын башкир хан Туркестанэ вазиськем, башкир музъемъёсы исламез валась но вӧлмытыны быгатӥсь адямиез ыстыны курыса. Лэзизы Хусейн-бекез.

Башкириын со духовной судья луэм но кади титул басьтэм. Исламез вӧлмытонын бадӟымесь вормонъёсыз но азинсконъёсыз понна Хаджи-Хусейн-бек Башкириысь нырысетӥ имам луэ.

Со кулӥз 1341-тӥ-42-тӥ аръёсы, ватэмын Акзират ты вӧзын, пичияк гурезьын. Табере со интыын Чишмы посёлок интыяське.

## Хусейн-беклэн мавзолеез
**Хусейн-беклэн мавзолеез** — Хаджи-Хусейн-беклэн шайгуэз. Со интыяське Чишмы посёлокысь Акзират шайвылын.
Лида

**Ли́да** (, , ) — Белоруссилэн шундыпуксён палысьтыз кар. Гродно улосысь бадӟым промышленной центр, Лида ёрослэн шоркарез. 

Интыяське Гродно улослэн шорсюлмаз. Лида дорысен Польшаен кунгожозь — 120 иськем, Литваен — 35 иськем, Гродно дорозь — 110 иськем, Вильнюсозь — 100 иськем, Минскозь — 164 иськем. 2013-тӥ арын 1-тӥ толшоре Лидаын улӥсьёслэн лыдзы 99 976 вылэм.

## Историез
Лыдъяське, Лида 1323-тӥ арын кылдытэмын вал шуыса. Но Теодор Нарбут историк гожъяз, Лида 1180-тӥ арын кылдӥз но соку Дайнов княжествое пыриз шуыса.

Карысь улӥсьёсыз бигеръёслэсь но тевтон рыцарьёслэсь утён вылысь, 1323-тӥ арын кык шуръёс — Лидея но али куасьмон калэ вуэм Каменка — огазе луон интыын, Гедимин Быдӟым Литва Князь Лида замок пуктӥз, со секыт дыръёсы ватӥз карын улӥсьёсыз. Вашкала вакытъёсысь замок асьме дырозь возиськиз но туннэ Лидалэн символэз луэ. XIV—XVI дауръёсы Лида Литва Быдӟым Княжествоысь одӥгез бадӟым каръёс пӧлысь вал.

1795-тӥ арын Лида Росси империе пыриз. Совето-поляк ож (1919-тӥ-1921-тӥ аръёсы) бере Польшае пыриз.

## Нимызлэн кылдэмез
Карлэн нимыз кылдэ балтийской *lyda* бордысь — корам нюлэс интыын утялтэм бусы.

## Улӥсьёсыз
2010-тӥ арлэн даннойёсызъя, Лидаын 105 600 улӥсьёс лыдъяськизы. Соос пӧлын: 44,2 % — белорусъёс, 38,3 % — полякъёс но 14 % — ӟучъёс. Карын уло огъя 50-лэсь уно выжыосысь калыкъёс. XX даурлэн шорозяз отын тросгес еврейёс вылӥллям, 1897-тӥ арын отын 5 294 еврейёс улӥллям (9 323 улӥсьёс пӧлысь — 57 %); 1939-тӥ арын — 5 419 еврейёс; оккупация дыръя, 1941-тӥ арын 27-тӥ июньысен 1944-тӥ арын 9-тӥ июлёзь, Лидаын но Лида ёросын 25 149 мурт быдтэмын вал.

## Экономикаез
Лидаын ужало 33 пӧртэм предприятиос: химической, сиён-юон, машина поттонъя, металлэн но пуэн ужанъя, электротехнической но мукет.

## Валэктонъёс
Creative Commons

**Creative Commons** (вераське:  яке ['kɔmənz] — «криэ́йтив ка́мэнс» яке «ко́мэнс»), вакчиятыса **CC** ( — «си-си́») — некоммерческой организация, кудӥз малпаз уже кутонлы дунтэк типовой договоръёсыз — эрико но эриктэм публичной лицензиосыз. Со лицензиосын авторъёс но правообладательёс быгато вӧлдыны асьсэлэсь произведениоссэс вӧлмытгес но эрикогес, нош потребительёслы легально но каньылгес со произведениосыз кутыны.

## Озьы ик учке

## Валэктонъёс
Кутскон бам/Таяз нуналэ/08

==== Учыръёс ====
* 5-тӥ гудырикошкон 2007-тӥ ар — Патриарх Алексий II вӧсяз выльысь пуктэм Свято-Михайловской Соборез;
* 6-тӥ гудырикошкон 1896-тӥ ар — нырысетӥ корт сюресэз Удмуртилэн территориез вылын усьтон, Вотка—Галево;
* 8-тӥ гудырикошкон 1918-тӥ ар — кутске Иж ӝутскон;

==== Вордскизы ====
* 9-тӥ гудырикошкон 1923-тӥ ар — **[[Байтеряков, Николай Семёнович]]**, удмурт кылбурчи;
* 23-тӥ гудырикошкон 1923-тӥ ар — **[[Михайлов, Василий Михайлович (поэт)|Михайлов, Василий Михайлович]]**, удмурт кун но мер ужась, кылбурчи, журналист но публицист;

==== Кулӥзы ====
* 27-тӥ гудырикошкон 1930-тӥ ар —  **[[Верещагин, Григорий Егорович]]**, росси но совето гожъяськись но этнограф, черк ужась;
* 31-тӥ гудырикошкон 1993-тӥ ар — **[[Самсонов, Семён Александрович]]**, совето удмурт гожъяськись;
Михайлов, Василий Михайлович

**Василий Михайлович Михайлов** (23-тӥ пӧсьтолэзь 1923, Выль Мӧнья, Пичи Пурга ёрос, Удмурт АССР, — 5-тӥ южтолэзь 2015, Иж, Удмуртия) — совето удмурт кун но мер ужась, кылбурчи, журналист но публицист.
Пузкар (фильм)

**«Пузкар»** () — удмурт-поляк «INWIS» киностудилэн фильмез.

Та фильм Пётр Палганлэн Узы-Боры кино бере кыкетӥ ужез луиз. 

## Пуштросэз
Куинь егит удмурт пияшъёслы Ижысь одӥг коркаын улоно луэ. Куиньназы ик соос туж пӧртэмесь: Гаян (Максим Князев), дуннеез ас синмыныз адӟем егит журналист. Сюлэмызъя солы кельшо визьмо нылъёс. Малпа удмуртлыкез ӝутыны. Солэн нырысетӥ бускелез — Саша (Никита Моисеев), гуртысь пияш. Удалтэм йылпумъяз шор ёзо школаез. Мукетыз — Стёпа (Иван Плотников), гуртын улэмын, нош Ижкарын дышетске агрономлы. Соин со мӧзме гурт улонъя. Стёпалэн зарни киосыз, чылкыт лулыз но бадӟым яратон ас вордскем шаерез борды.

Киноын яратонлы но инты сюре. Геройёс синмасько, ярато, кытӥяз чупасько но. Удмурт нылъёс но пӧртэмесь: рос-прос Даша (Ксения Ворончихина), шаплы Арина (Наталья Алексеева) но востэм Таня (Надежда Наговицына). Ваньзэсты герӟа, огазея огыр-бугыр улон инты.

## Радъясьёс

### Туспуктон группа
* Режиссёръёс — Сергей Наговицын но Константин Ложкин;
* Сценарист но сопродюсер – Дарали Лели;
* Продюсер — Петр Палган;
* Суред пуктӥз — Рафал Челек;
* Куараоператор — Пшемек Дзенгел;
* Операторлэн ассистентэз — Любовь Киселёва;

### Шудӥсь муртъёс

## Телепремьера
«Роликс» киноцентрын 26-тӥ тулыспалэ фильмлэн премьераез луиз.

## Валэктонъёс

## Чӧлсконъёс
* Официал сайтэз
* Официальный сайт Постоянного представительства Главы Республики Удмуртия при Президенте Российской Федерации 
* Быть удмуртом: как это? В Москве состоялась премьера фильма «Пузкар»
Муско улос

**Муско улос **(вераськонын - *Подмосковье*) — Россия Федерациысь улос, пыре Центральной федерал округе. Административной шорыз пусъемын ӧвӧл, озьы ке но со - Муско, куд-ог кивалтӥсь ёзэтъёсыз интыяськемын  Красногорскын.

Бускельёсыз: Тверь, Владимир, Рязань, Тула, Калуга, Смоленск но Ярославль улосъёс. 

Муско улос кылдэмын 1929-тӥ арын 14-тӥ толшоре. Нырысь со вал Муско губерния, кудӥз кылдӥз 1708-тӥ арын. 

Али со пушкы пыро 35 ёросъёс, 30 кар округъёс но 5 ворсам административно-территориальной кылдытэтъёс. 

Улослэн нимыз Москва кар бордысь кылдӥз, но Москва Россиысь нимаз субъект луэ, Муско улосэ уг пыры.
## Валэктонъёс
Папи гурт

**Папи** — Удмурт АССР-ысь Ува ёросысь бырем удмурт гурт. Интыяськиз Увалэсь 16 километрлы но Бадӟым Каркалай гуртлэсь 2 километрлы палэнын, Калёгурезьлэн уйпал бамаз. Гуртын кык ошмес огазеяса Папи шур бызьыны кутскылӥз. Таиз шур гуртлы ним сётӥз.

## Историез
Тукля воршудысь удмуртъёс луизы нырысь улӥсьёс гуртын. Соос 1843-тӥ арын кӧня ке семьяен Вуж Тукляысь кошкизы. Бӧрысь та семьяос фамилиосты нуыны луизы: Сапаровъёс, Зубаревъёс Ляминъёс но Устиновъёс.

Генеральной межевание бере 1870-тӥ арын гуртлы 477 десятинаем музъемез сётӥзы.

Гурт дорын шунды пуксён, шунды ӝужан но лымшор палъёслань лудъёс кыллизы. Соос нимаськылӥзы гуртъёсъя, кытчы Папиысь сюресъёс нуизы — Вамьяпал, Папилуд (Каркалайпал), Тукляпал. Гуртысен уйпаллань, туж трос нюкъёсын турнан но пудо возён интыос вал — Лопшась, Бадӟым Еренюк, Пичинюк, Мурнюк. Папи шурлы нялтас, армесын пыш но етӥн чӧлтылӥзы, та интыез Пышты нимаса.

1885-тӥ арын гуртын 17 корка вал. Со луиз шунды пуксён палысен шунды ӝужан паллань кыстӥськем кыкнапалъем ни ульча.

Со дырын лэсьтэм планировка возиськылӥз трос мукет аръёс ӵоже. Урамлэн шунды ӝужан палэз нимаськиз Валпал, шорез — Зубарвадес (Зубаревъёслэн кӧня ке корказы отын вал), шунды пуксён палэз — Ограбер (Аграфена нимъя). Ульча пумъёс пыдсаськизы капкаосын. Кыз пу нюлэсын интыяськиз Пудошай. Соиз нюлэсын ик вӧсяськизы но, вашкала выжыосты буре вайылыса. Тазьы ортчылӥз Валсётем — огъя гурт праздник.

Папиын вуко ӧвӧл, соин ик тысь изылӥзы Итчи-Вамья гуртын.

Уйпалын, нюръёс сьӧрын, вуж пужым нюлэсын эгыр сутӥзы но сир поттӥзы. Соосыз келязы Иж заводэ.

1920-тӥ арын гуртын 31 корка но 205 улӥсь вал, ваньзы — удмуртъёс. Сельсоветъёсыз кылдытон бере Папи гурт Мушковайлэназ пыриз.

1933-тӥ арын «Удмурт» колхоз кылдӥз. Гуртын ыж но вал гидъёс сяна бадӟым фермаос но пудо гидъёс ӧвӧл. Колхозлэсь скалъёссэ но парсьёссэ возьылӥзы улӥсьёслэн гидъёсазы. Сергей Ляминлэн кеносаз вузкаронни вал. Морозовъёслэн вить борддоръем коркаязы медпункт интыяськиз. Озьы ик гуртын колхоз но частной пасекаос вал, шурлы матын кебит сылӥз.

1944-тӥ арын Папиын усьтӥськиз начальной школа, сое интыязы одӥг коркан колхоз контораен ӵош. Одӥг классын ог 10-15 дышетскисьёс дышетскизы.

Ижкарысен Уваозь чугун сюрес лэсьтонэн сэрен вуж дышем улон куашканы кутскиз.

1940-тӥ аръёсын улӥсьёс трос ужазы Каркалай леспромхозлэн корано нюлэсаз.

Гуртын клуб ӧвӧл бере, егитъёслэн шудон интызы луиз Калёгурезь, кытын кык тополь но беризь сылӥзы.

1950-тӥ арын гурт луиз Азин нимо колхозлэн бригадаез. Колхоз интыяськиз Каркалай гуртын. Соин ик отчы пудоез келязы. Таос аръёсын егитъёс вордскем гуртысь кошкыны кутско. 1959 арын татын 137 улӥсь гинэ кылиз.

1963-тӥ арын «Увинский» пудо сюдӥсь-вордӥсь совхоз кылдӥз. Шор одворичалэсь 35 километрлы палэнын интыяськем гурт перспективатэк луиз. Улӥсьёс гуртысь огмылкыдысь кошко. Толэзьлы быдэ 3-4 семья Папиез кельтылӥз. Соос вуылӥзы Бадӟым Каркалайе но Увае, собере Казахстанэ, Улӥ Поволжьее.

1965-тӥ арын гуртысь берпум улӥсьёс кошкизы — Устиновъёслэн но Дмитрий Муравьёвлэн семьяоссы.

Документъёсъя Папи гуртэз быдтӥзы 14 ар улыса гинэ — 27-тӥ декабре 1979 арын.
Лида ёрос

**Ли́да ёрос** () — Гродно улослэн шорысьтыз ёрос. Административной центрез — Лида кар. Кылдэмын 1940-тӥ арын 15-тӥ январе. 

## Административной люкиськемез
Районэ пыро Лида но Берёзовка каръёс, Первомайский посёлок, 15 сельсоветъёс: 
* Белица
* Бердовка
* Ваверка
* Голдово
* Гончары
* Дворище
* Дитва
* Докудово
* Дубровня
* Крупово
* Можейково
* Песковцы
* Тарново
* Третьяково
* Ходорово

## Географиез
Быдӟалаез 1600 км² (ёросъёс пӧлын 5-тӥ интыын). Валтӥсь шуръёсыз: Неман, Гавья, Жижма, Дитва, Лидея, Лебеда, Нарва.

## Улӥсьёсыз
Ёросын 47,3 сюрс улӥсьёс, Лидаез лыдъятэк, Лидаын улӥсьёсын ӵош — 140 сюрс мурт.

Лида ёросын 50-лэсь уно пӧртэм калыкъёс уло. Соос пӧлысь: белорусъёс — 46,2 %, полякъёс — 39,5 %, ӟучъёс — 11,3 %, украинъёс — 2,1 %, литваос — 0,2 %, еврейёс — 0,08 %, немецъёс — 0,05 %, армянъёс — 0,06 %, азербайджанъёс — 0,03 %, бигеръёс — 0,01 %.

## Учкымон интыос
* Лида замок
* Струве гожлэн огез люкетэз интыяське Докудово 1 гуртын.
Лида замок

**Лида замок** — Белоруссиысь замок, интыяське Лида карын. Пуктэмын 1323-тӥ арын Гедимин князь косэмъя. Со сьӧрын утиськиллям Новогрудокысь—Кревоысь—Медникиысь—Трокиысь крестоносецъёслэсь.

## Юртэз
Замок пуктэмын вылэм кӧльылэсь но кирпичлэсь луо гурезьын, со котыртӥ бызиллям Лидея но Каменка шуръёс, уйпалаз 20 метръем бадӟым гу гудэмын вылэм. Со гу 2 шуръёсыз герӟам, нош замокез карлэсь люкем. Бергес (XVI—XVII дауръёсы, вылды) вӧзаз ты но лэсьтӥллям на.

Замок 4 сэрего, 2 башняосын - сыӵеен ик возиськемын туннэ нуналозь.  

Замок пушкын интыяськиллям черк (1533-тӥ арын со Лида городэ выжтэмын вал), юртъеръёс, 1568-тӥ арысен - суд, архив, острог. Улон интыос вылӥллям башняослэн вылӥ этажъёсазы. 

## Замоклэн борддоръёсыз
Замок шонертэм квадратлы укша. Солэн тужгес бадӟымез борддорезлэн - уйпалэзлэн - кузьдалаез - 93,5 м. Лымшор борддорез - тужгес вакчиез - 80 м. Шундыпуксёнэз кыстӥське 84 м, шундыӝужанэз - 83,5 м.
Лидея

**Лиде́я**, **Лидейка **() — Белоруссиысь Гродно улосысь Лида ёросысь шур, усе Дитвае (Неманлэн бассейнэз). Шурлэн кузьдалаез - 31 иськем.

Кутске Верх-Лида гурт дорын. Лидеяе усе Нарва шур.
«Москваез утён понна» медаль

200px|thumb|«Москваез утён понна» медаль
**«Москваез утён понна»** медаль кылдытэмын 1944-тӥ арын СССР-ысь ВС-лэн Президиумезлэн поттэм Указэзъя. Медальлэн авторез — Н. И. Москалёв суредась.

«Москваез утён понна» медаль сётӥськиз Москва<nowiki/>лэн вань утисьёсызлы: 
* ожгарчиослы, кудъёсыз 1941-тӥ арын 19-тӥ октябрьысен 1942-тӥ арын 25-тӥ январёзь тужгес ӧжытсэ одӥг толэзь утизы Москваез; 
* Москваын но котыраз улӥсьёс, кудъёсыз пыриськизы Москваез утёнэ 1941-тӥ арын 19-тӥ октябрьысен 1942-тӥ арын 25-тӥ январёзь; 
* ПВО-лэн но МПВО-лэн Муско зонаысьтыз ожгарчиос, озьы ик огшоры улӥсьёс, кудъёсыз 1941-тӥ арын 22-тӥ июньысен 1942-тӥ арын 25-тӥ январёзь утизы но юрттӥзы утиськыны тушмонлэн омырын мерскемъёсызлэсь; 

* Москваын но Москва улосын улӥсьёс, ожгарчиос, кудъёсыз пуктӥзы яке юрттӥзы пуктыны утиськон рубежъёсыз; 
* Москва улосысь но Тула город-героез утем партизанъёс. 
1995-тӥ арлэн даннойёсызъя, «Москваез утён понна» медален данъямын ог 1 028 600 мурт.
Смоленскысь Успенской черк

**Дунчылкыт Инмар Анайлэн Успен соборез** — Смоленск епархиысь кафедральной собор. Интыяське Смоленскысь Соборной гурезьын. Сӥземын 1609-тӥ-1611-тӥ аръёсы Смоленскез утёнлы но утисьёслы.

Черклэн нырысетӥ юртэз пуктэмын вал 1101-тӥ арын Владимир Мономах косэмъя. 

1611-тӥ арын, Смоленскез Речь Посполитаялэсь 2 ар утем бере, карез утисьёс пуштытӥзы соборной гурезь котырысь вань пуштытъян арбериоссэс, соин йырин черклэн оглюкетэз но куашказ, пушкысьтыз уно кышномуртъёсыз но нылпиосыз пачкатӥз. Карез киултӥсьёс тупатӥзы черклэсь юртсэ но пушказ костёл лэсьтӥзы. Смоленскез мозмытэм бере 1674-тӥ-1675-тӥ аръёсы вуж юрт сэрттэмын вал. 1677-тӥ арын со интыын ик выль черк пуктыны кутскизы, вань ужъёсты эскериз зодчий Алексей Корольков. Архитектор соборлэсь быдӟалазэ будэтӥз но проектлэсь кӧня ке палэнскиз.

Ачиз юрт Наполеон мерскыку но, Быдӟым ож дыръя но арам ӧз луы. Наполеон ас вакытаз, черклы синмаськыса, бордаз эскерисьёсыз кельтэм. Вермахтысь генерал-полковник Г. Гудыриан, Смоленске чуртнаськемез бере, нимысьтыз дыр висъяз Успен соборез учкон понна.

Черкын 1941-тӥ арозь возиськиз Инмар Анайлэн Смоленск обросэз, но Быдӟым Атыкай ож вакытэ городэз тушмонъёс котыртэм бере со чиптэм-чаптэм ышиз. Соборын возисько Меркурий Смоленскойлэн мощъёсыз.
Гродно улос

**Гро́дно улос** () — Белоруссиысь улос, бускельёсыз луо Польша но Литва.

Гродно кар — Гродно улослэн административной центрез но тужгес бадӟымез город. Со сылэ Неман шур вылын.  Гроднолэн вашкала люкетаз, Неманлэн бур палаз, интыясько 2 замокъёс, лулчеберет удысысь уно юртъёс. 

Мирской замок, XVI даурысь история синпелет, но  Беловежской пущалэн (кудӥз ЮНЕСКО-ен утиськись заповедникъёс пӧлы пыртэмын) оглюкетэз интыясько Белоруссиысь Гродно улосын. 

Гродно улос син шоры йӧтэ улӥсьёслэн пӧртэмлыкенызы. 20%-лэсь тросэз отын полякъёс. 

## Историез
Гродненщинаын адямиос улыны кутскизы палеолит дырысен. Тужгес вашкалаосыз улӥсьёс интыяськиллям Свитязь ты доры, Новогрудок ёросысь Черешля, Дятлово ёросысь Несиловичи, Лида ёросысь Збляны гуртъёс вӧзы, Котра шурлэн кутсконэз доры.  

Гродно улосэ пыро 17 ёросъёс:

## Улӥсьёсыз

### Лыдзы
2009-тӥ арын ортчытэм лыдъян-чотанъя, Гродно улосын улэ 1 072 000 мурт, соос пӧлысь: 740 сюрс (69,03 %) — каръёсын, 332 сюрс (30,97 %) — гуртъёсын но черкогуртъёсын.

Вазьгес ортчытэм лыдъянъя, воргоронъёс улосын 552,8 сюрс (47,1 %), нылкышноос — 621,1 сюрс (52,9 %). 19 аресозь улӥсьёс 312 сюрс кузя, 20-59 аресъем — 622,5 сюрс, 60 арес но тросгес — 239,4 сюрс.

### Калыкъёс
Улӥсьёсыз калыкъёсъя ке учконо, белорусъёс луо 66,7 %, полякъёс — 21,5 %, ӟучъёс — 8,2 %, украинъёс — 1,4 %, литваос — 0,2 %, бигеръёс — 0,2 %, мукет калыкъёс — 1,9 %.

## Учкымон интыос
Гродно улосысь Мир посёлокын интыяське Мирской замок - ЮНЕСКО-ен утиськись юрт. 

Улосын ог 20 музейёс ужало.
Папи

**Папи**:
* Папи — бырем удмурт гурт;
* Папи — Удмуртиысь шур.
Гедимин

**Гедими́н** (, *Godeminnus*, ог 1275(1275)-тӥ арын вордскиз, 1341-тӥ арын толсуре кулӥз) —  Гедиминович династиез кылдытӥсь. 1316-тӥ арысен 1341-тӥ арозь Быдӟым литовский князь. 

## Валэктонъёс
Африка

**А́фрика** — Евразия бере кыкетӥ бадӟым континент. Уйпалаз солэн Средиземной зарезь, уйпал-шундыӝужаназ - Горд зарезь, шундыпуксёназ - Атлантик океан, лымшораз но шундыӝужаназ - Инди океан. Африка нимын озьы ик верало дуннеысь люкетэз, кудаз пыре Африка материк но вӧзысьтыз шормуӵъёс. Африкалэн быдӟалаез - 29,2 млн иськем², шормуӵъёсын ӵош — ог 30,3 млн иськем². Африкаын 55 кунъёс интыяськемын.

Улӥсьёсыз отын одӥг миллиард котыр. Та материк вань адямиослэн кылдон но вашкала вакытъёсы улон интыенызы лыдъяське: ӵапак татысь шедьтӥзы адямилэсь тужгес вашкалаоссэ лысьӧмъёссэ. 

Африка пыр ортче экватор но кӧня ке климат зонаос. Со одӥг гинэ сыӵе континент, кудӥз кыстӥське уйпал субтропической поясысен лымшор субтропической поясозь. 

Африкалэсь лулчеберетъя, экономикая, политикая но мерлыко шуг-секытъёссэ эскере африканистика тодос.

## Пумъёсыз
* Уйпал — Бланко мыс (Бен-Секка, Рас-Энгела, Эль-Абъяд)
* Лымшор — Игольный мыс (Агульяс)
* Шундыпуксён— Альмади мыс 
* Шундыӝужан— Рас-Хафун мыс<br>

## Политической люкиськемез
Африкаын интыясько 55 кунъёс но 5 признать карымтэ кунъёс. Тросэз соос пӧлысь азьвыл европа кунъёслэн колониоссы вал, эрико луизы ХХ даурлэн 50-тӥ-60-тӥ аръёсаз гинэ. Отчыозь эрико вал Египет (1922-тӥ арысен), Эфиопия (Шор дауръёсысен), Либерия (1847-тӥ арысен) но ЮАР (1910-тӥ арысен).
Шабаев, Ильшат Раисович

**Ильша́т Раи́сович Шаба́ев** (8-тӥ толшоре 1978, Комсомольской, Оренбург улос, РСФСР, СССР) — россиысь эктӥсь, хореограф, мюзиклъёсын шудӥсь. MTV телеканалын «Звезда танцпола» проектын вормись но ТНТ телеканалын «Танцы» проектын вормись. ТНТ каналлэн версиезъя Россиын тужгес но умой эктӥсь. Гожъя трекъёсыз, ӵош ужаз ALL1 группаен, Илья Мягковен (Граф) но мукетъёсын.

## Улон сюресэз
Вордскиз Комсомольской посёлокын Александровской ёросын Оренбург улосын. Куке Ильшатлы тырмиз 2 арес, солэн семъяез кошкиз улыны Оренбурге. Нырысьсэ эктыны кутскиз 4 аресысен.

Кӧня ке ар Ильшат эктӥз пияшъёслы коллективын «Чечетка».

## Валэктонъёс
Саам куншет

200px|thumb|Саам куншет

**Саамъёслэн йӧскалык куншет** (Саам калыклэн куншетэз) — саамъёслэн йӧскалык куншетсы.

Юнматэмын 1986-тӥ аре.

## Куншетлэн историез
200px|thumb|Неофициальной азьвыл саам куншет
13—15-тӥ гудырикошконэ 1986-тӥ аре швед Ореын ортчиз XIII Калыккуспо саам конференция.
Конференция азьын вал конкурс, кудаз Астрид Бальлэн (*Astrid Bahl*), Норвегиысь суредасьлэн вариантэз лыдъямын луиз тужгес но умой. 14-тӥ гудырикошконэ 1986-тӥ аре саамъёслэн куншетсы вал нырысетӥ ӝутэмын, нош 15-тӥ гудырикошконэ юнматэмын.

## Куншетлэн тусыз
Куншетлэн стандартной быдӟалаез — 2020 1500 мм вылэ. Куншет вылын суредамын кӧня ке пӧртэм ширинаен вертикальной гож: лыз, ӵуж, вож но горд. Вань эшшо горд-лыз котырес гож.

## Валэктонъёс
Ярлепа

**Ярлепа** — Эстониысь Раплас уездысь кузялэс ты, интыяськемын Кохила посёлок но Ярлепа гурт вискын. Тылэн быдӟалаез — 47,9 гектар, мурдалаез — 3,3 метрозь. Тыысь Вяэна шур потэ. Ты утиське.

Отын пӧртэм чорыгъёсыз вань.
Иванов, Андрей Вячеславович

**Андрей Вячеславович Иванов** (вордскиз 1971-тӥ арын) — Эстониысь ӟуч гожъяськись. Эстон гожъясьёслэн союззылэн ёзчиез.

## Биографиез
Вордскиз 1971-тӥ арын Эстон ССР-ын, улэ Таллинын. Дышетскиз Таллинысь педагогикая университетын ӟуч филология ӧнеръя. Ужаз сварщик, азбар ӵужись но пелепон оператор луыса, улӥз Скандинавиын.

Гожъяськыны кутскиз 2004-тӥ арын, нош нырысетӥ ужъёсыз печатласькизы 2007-тӥ арысен ФинляндияФинляндиысь но США-ысь ӟуч журналъёсын. Эстониын Андрей Ивановлэн книгаосыз 2009-тӥ арысен потыны кутскизы. Печатлаське «Звезда» но мукет ӟуч журналъёсын. Ӟуч но эстон кылъёсын кӧня ке книга поттӥз. «Путешествие Ханумана на Лолланд» романэз Германиын немец кылын поттэмын вал, нош 2011-тӥ арын - Мускоысь «АСТ» книгапоттонниын. 

Азьвыл солэн эстон паспортэз ӧй вал, но собере тыршемез понна солы гражданство сётӥзы.

Вераське англи, датской но норвег кылъёсын, дышетэ эстон кылэз.

## Премиосыз
* «Капитал культуры» Эстон фондлэн премиезлэн лауреатэз,
* 2013-тӥ арын НОС премиез утись,
* 2013-тӥ арын Русский Букерлэн финалистэз.
Тартуысь ратуша

**Тарту ратуша** () — Тартулэн символэз.

## Историез
Университет карысь ратуша интыяське Тартулэн шорсюлмаз. Со интыын со куинетӥез ини. 1693-тӥ арын пуктэм юрт куашказ 1726-тӥ арын (Уйпал ож дыръя).

1755-тӥ арын карлэн вашкала люкетаз бадӟым тылӝу потӥз, со бере ратушаез выльысь пуктыны малпамын вал. Со понна Тартуэ ӧтизы Ростокысь Иоганн Генрих Бартоломеус архитекторез. Ратуша ольхалэсь лэсьтэмын вал. Выль юртэз усьтӥськиз 1786-тӥ арын, нош вань лэсьтӥськон ужъёсыз йылпумъямын вал 1789-тӥ арын.
Тартуысь шудонлэн музеез

**Шудонлэн музеез** () — Тартуысь музей.

## Музейлэн историез
XIX даурлэн кутсконаз музейлэн юртаз интыяськиз школа, отын тросгес ремесленникъёслэн нылпиоссы дышетскизы. 1829-тӥ арын музейлэн кузёез потӥз, сое выльдӥзы-тупатъязы. 

XIX даурлэн пумаз — XX даурлэн кутсконаз юртын кӧня ке висъетъёс лэсьтэмын вал, котыраз мукет юртъеръёс пуктӥзы, но бергес соос сэрттэмын вал. XX даурын со юрт улон коркалы пӧрмытэмын вал, но одӥг вошъяськисьтэм кузёез солэн ӧй вал. 1994-тӥ арын Тартуысь кивалтӥсьёс малпазы отын шудонлэсь музейзэ усьтыны. Музей усьтӥськиз 1994-тӥ арын куартолэзе. 2002-тӥ-2003-тӥ аръёсы юрт быдэсак тупатэмын вал. 2004-тӥ арысен музей интыяське карлэн вашкала люкетаз Лутсу урамын, музейлэн комплексаз пыро XVIII—XIX дауръёсысь 4 юртъёс. 2010-тӥ арысен — Театр юрт но.

## Музейлэн коллекциез
Музейлэн коллекциез бадӟым, отын возисько 6000-лэсь уно шудонъёс но мунёос. Соос ваньзы йӧскалык эстон стилья люкамын. Возьматэмын чеберлыко мунёос, пӧртэм кунъёсысь кузьымъёс-сувениръёс, озьы ик финн-угор шудонъёс. 

## Чӧлсконъёс
* Шудонлэн музеез: туспустэмъёс
* Шудонлэн музеез
Рийгикогу

**Рийгикогу** () — Эстон Республикаысь кат сётӥсь вылӥ ёзэс (парламент). Со кунлэсь тӧрозэ бырйылэ но эскере быдэсъясь властьлэсь (правительстволэсь) ужзэ.

Рийгикогуе 101 депутат пыре. Депутатъёсты бырйыло 4 арлы быдэ.

Парламент интыяське Таллинлэн шораз, Тоомпеа замокын. Совето вакытэ отын ик интыяськиз Эстон ССР-ысь Верховной Совет.

## Чӧлсконъёс
* Рийгикогулэн официальной сайтэз
Кутскон бам/Таяз нуналэ/09

## Учыръёс

* 6-тӥ куарусёнэ 1847-тӥ арын — Вотка заводын шур кузя ветлӥсь пароходъёс лэсьтыны кутскизы;
* 15 куарусёнэ 2023-тӥ арын — Удмуртиын нырысьсэ пусъё Удмурт дэремлэсь нуналзэ. Та нунал «О праздничных днях и памятных датах Удмуртской Республики» катын юнматэмын но котькуд ар куарусёнлэн куинетӥ удмуртарня нуналаз ортчытъяны чакламын.
* 22-тӥ куарусёнэ 1780-тӥ арын — Вознесенское нимо дворцовой слобода но Глазово черкогурт Сарапул но Глазов уездной каръёс луизы;
* 26-тӥ куарусёнэ 1998-тӥ арын — Вотка но Уэст-Джордан каръёслэн малпанъёссы сярысь протокол гожтэмын;
* 

## Вордскизы

### Удмуртиысь тодмо адямиос
* 2 куарусёнэ 1937-тӥ арын — **[[Загуляева, Валентина Александровна]]**, Удмуртиысь Калык артистка;
* 18 куарусёнэ 1923-тӥ арын - Кралина, Надежда Петровна - фольклорист, литературовед, кылысь кылэ берыктӥсь;
* 18 куарусёнэ 1888-тӥ арын — **[[Наговицын, Иосиф Алексеевич]],** Совето Союзысь кун ужчи, РСФСР-ысь мер юанъёсъя калык комиссар, Вотка автономи областьысь исполнительной комитетлэн нырысетӥез кивалтӥсез, революционер, удмурт калыклэн дано пиез;
* 22 куарусёнэ 1851-тӥ арын — **[[Верещагин, Григорий Егорович]]**, удмурт тодосчи, гожъясь, православной миссионер но священнослужитель, шаертодосчи, этнограф;
* 26 куарусёнэ 1964-тӥ арын — **[[Бехтерев, Сергей Львович]]**, Удмуртиысь историк но политилог.

### Россиысь но дуннеысь тодмо адямиос
* 2 куарусёнэ 1929-тӥ арын — Леонов, Евгений, РСФСР-ысь cӥё-дано артист, СССР-ысь Калык артист;
* 9 куарусёнэ 1828-тӥ арын — Толстой, Лев Николаевич, тодмо ӟуч писатель-реалист, тодӥсь-валась, педагог;

* 12 куарусёнэ 1881-тӥ арын — **[[Джоунз, Дэниэл]]**, тодмо кылчи, фонетист;
* 12(25) куарусёнэ 1906-тӥ арын — Шостакович, Дмитрий, тодмо ӟуч крезьгурчи, пианист, Крезьгурчиослэн огазеяськонзылэн секретарез, СССР-ысь Калык артист;
* 25 куарусёнэ 1920-тӥ арын — Бондарчук, Сергей (старший), тодмо ӟуч актёр но кинорежиссёр, пӧртэм премиослэн лауреатсы.

## Кулüзы

* 14-тӥ куарусёнэ 1321-тӥ арын — **[[Данте Алигьери]]**, Италиысь кылбурчи, итальян поэзилэн классикез;
* 29-тӥ куарусёнэ 2012-тӥ арын — **[[Эбе Камарго]]**, Бразилиысь журналист;
Варӟыл

**Варӟыл** () — Алнаш ёросысь Удмуртиысь гурт, пыре Кузёбай сельсоветэ. Алнаш черкогуртлэн но Варӟыллэн кусыпсы 11 иськем луэ, нош Ижевскен кусыпез — 87 иськем.

1-тӥ толшорлы 2008-тӥ арлы улӥсьёсыз луо 273 адями.

## Валэктонъёс
Великая (шур)

**Вели́кая** — Россиысь Псков улосысь шур.
Нарва шурлэн бассейназ пыре (Псков-Чудской ты пыр) но оглом Балтийской зарезьлэн бассейназ.

## Валтӥсь тодметъёсыз

Шурлэн кузьдалаез — 430 иськем. Кутсконэз Бежаницкой возвышенностьын, усе Псков-Чудской тыэ.

Отчы усё: паллянысен Идрица, Синяя, Утроя, Кухва, Вяда, Кудеб, Исса; бурысен Алоль, Кудка, Сороть, Черёха, Пскова.

## Галерея

Великая от Писковичей.jpg|Великая шур Псков ёросысь Писковичи гуртысен 
Olginskiy bridge.JPG|Великая шур но Ольга выж Псков Кремльысен
Мост 50-летия Октября. 27 апреля 2011.JPG|Великая шур но Октябрьлы 50 арес выж 
Velikaya in Selikhnovo.jpg|Великая шур Селихново гуртысен 
Река Великая впадает в Псковское озеро.JPG|Великая шур Псков тыэ усе
Пскова

**Пскова́** — Псков улосысь Псков но Струго-Красненск ёросъёсысь шур, усе Великая шуре. Пскова шурлэн кузьдалаез - 102 иськем.

## Географиез
Псковае усё: паллянысен Псковица, Дребенка; бурысен Торошинка, Милёвка шуръёс.

Шурлэн кутсконаз интыяське Псков. Озьы ик шур дурын сыло Торошино, Черняковицы, Голубово гуртъёс но Псковлэн Любятово микрорайонэз.

## Галерея

Троицкий мост (Псков).jpg|Троицкой (Советской) выж но Пскова шур
Пешеходный мост в Бродах и ц.Богоявления с Запсковья.jpg|Бродыысь Пскова вамен выж  Богоявление черк
Плотина на реке Пскова.jpg|Пскова шур вылысь плотина Бродыысь выж палан
Мостик у Псковы.jpg|Пскова вамен выж Гремячая гурезьлы пумит
Pskov asv07-2018 various36 Gremyachaya Hill.jpg|Пскова Гремячая гурезь вадесын 
Кузнецкий мост (Псков).jpg|Кузнецкой выж Пскова вамен
Pskov asv07-2018 Kremlin view from east img2.jpg|Пскова
Псковица

**Псковица** — Россиысь шур, бызе Псков улосысь Псков но Струго-Красненск ёросъёстӥ. Шурлэн кузьдалаез -  52 иськем.

## Географиез и гидрологиез
Усе Пскова шуре Торошино гурт дорын. 
*  Паллянысен отчы Пахенька шур усе.
Идрица (шур)

Та кыллэн мукет валатонъёсыз но вань. 

**И́дрица** (яке **Идрия**) — Россиысь шур, бызе Псков улосысь Себеж ёросысь Идрица поселенитӥ. Кутсконзэ басьтэ Идрия тыысь. Шурлэн кузьдалаез 17 иськем. 
* Идрицае бур палысеныз Ливица шур усе.
Идрица (валатонъёсыз)

**Идрица** кыллэн кӧня ке валатонъёсыз вань:
* **[[Идрица (посёлок)|Идрица]]** — Россиысь Псков улосысь Себеж ёросысь кар типъем посёлок 
* **[[Идрица (муниципал кылдытэт)|Идрица]]** — Россиысь Псков улосысь Себеж ёросысь муниципал кылдытэт 
* **[[Идрица (шур)|Идрица]]**— Россиысь Псков улосысь Себеж ёросысь шур, Великая шуре усе.
Псков

**Псков** — Россилэн уйпал-шундыпуксёнысьтыз кар (903-тӥ арысен), Псков улослэн но Псков ёрослэн административной центрез. Интыяське Великая но Пскова шуръёслэн огазе луонзы дорын. 

Псков — Россиысь одӥгез вашкалаез кар. Нырысетӥ гожъямъёс Лаврентьев летописьын со сярысь 903-тӥ арысен кылемын. 1348-тӥ—1510-тӥ аръёсы со эрико Псков элькунлэн шоркарез вылэм. 1510-тӥ арын герӟамын Быдӟым Москва княжествоен. XVIII даурлэн кутсконозяз Псков Россиысь но Европаысь одӥгез бадӟымез кар вал, утиськон но вузкарон центр. Псков крепость, кудаз 5 крепостной кульчоос пыризы (туннэ нуналлы соос пӧлысь куинез возиськемын), карез киултонтэм кариз. Трос дауръем историяз Псков ӵемысь ожъёслэн центрзы луылӥз, но огпол гинэ киултэмын вал (кыкез но дунневыл войнаос вакытэ оккупациосыз лыдъятэк). Санкт-Петербург  кылдэм бере Псков валтӥсь интызэ ыштӥз, нош куке Уйпал ож бере кунгожъёс кыдёке шундыпуксён пала кошкизы (Россия пушкы пыризы Рига но Ревель - али Таллин), Псков утиськон но вузкарон центр сямен но кулэ ӧз ни луы.  Быдӟым Атыкай ож дыръя город 3 ар ӵоже Германиен оккупировать каремын вал, со дыр ӵоже 3,5 сюрс огшоры улӥсьёс быризы. 2009-тӥ арын толсуре Псковлы «Город воинской славы» ним сётэмын.

Псков — Псков улослэн но Россилэн уйпал-шундыпуксёнысьтыз туризмъя валтӥсь центр. Троицкой черк, Псков крепость, Мирож монастырь, Поганкинлэн палатаосыз, Псковысь вашкала черкъёс Росси Федерацилэн лулчеберет наследиезъя лыдметэ пыро. 

Псковын улӥсьёслэн лыдзы — 207 571 мурт (2015).     

## Нимызлэн кылдэмез
Карлэн нимыз герӟаськемын гидронимен — Пскова шурен. Вань пӧртэм версиос шурлэн но карлэн нимъёссы пумысен. Одӥгезъя соос пӧлысь - славян теорияя, - *Пьсков* (*Плесков*, *Пльсков*) ним кылдэ вашкала ӟуч «плесъ» кыллэсь — шурлэн люкетэз, яке «песок» кыллэсь. Мукет версияя - прибалтийско-финской — *piskava* (лив кылын), *piskva*, *pihkva* (эстон кылын) - сиро ву; возьматэ вашкала дыръёсысен карын пӧртэм калыкъёслэсь улэмзэс. Гидронимлэн мукет валэктонъёсыз - «плеск», «блеск», «чорыго шур», «песок». Археологъёс тодӥзы, Псковын X—XI дауръёсы славянъёслэн выжыоссы — псков кривичъёс, озьы ик прибалтийско-финской, балтской но скандинавской племяос улӥзы шуыса.
 
## Валэктонъёс
* Историческая информация о городе Псков
Нарва (валатонъёсыз)

* Нарва — Эстониысь кар.
** Нарва — Россиысь федерал сюрес.
** «Нарва» группа — немец-фашист войскоосысь оперативной группа; армиослэн «Север» группаязы пырем.
** Нарва — Ингрия Евангелическо-лютеран Черклэн приходэз, солэн центрез — Дунчылкыт Михаиллэн кирхаез — интыяськем Нарва карын.
* Нарва — Приморск улосысь кар.
* Нарва — Красноярск шаерысь Манской ёросысь черкогурт.

## Вуэн герӟаськем интыос
* Нарва — Россилэн но Эстонилэн кунгожысьтыз шур.
* Нарва — Белоруссиысь Гродно улосысь шур, Неманэ усе.
* Нарва — Приморск улостӥ бызись шур.
* Нарва — Япон зарезьысь бухта.

## Озьы ик учке
* Улӥ Нарва — Приморск улосысь посёлок.
* Нарва залив — Балтийской зарезьлэн Финн заливезлэн люкетэз.
* Нарва элькун — Европаысь гипотетической кун.
Сюо ныр

**Сюо ныр** () — Грах ёросысь гурт. 12-тӥ куарусёнэ 2015-тӥ аре 74 адями лыдъямын.
Али дыре гуртлы 300 ар.

## Лулчеберез
Гуртын вань вузкаронни, гуртъёслэн корка лулчеберетэз, эмъяськонни но почта.
Тимерханова, Алёна Геннадьевна

**Алёна Геннадьевна Тимерханова** — тодмо удмурт, бигер но башкир кырӟась.

Вордскиз 1983-тӥ арын 10-тӥ шуркынмонэ Свердловскын (али Екатеринбург). Будӥз но ужан сюрессэ кутскиз Башкириысь Вылӥ Татышлыын. Солэн тодмо луэм но калык пӧлын яратоно кырӟанъёсыз: «Италмас» (быдэстэ Николай Анисимовен ӵош), «Мемие», «Ваче ки кутӥськыса» (юрттэ Иван Котельников), «Тӧдьы юсьс» (Йорга Качен ӵош), «Мон курисько тонэ», «Синъёсме усьтӥсько», «Куарадэ но вунэтӥ», «Яратӥ вал мон», «Толон гинэ» но мукетъёсыз.и картэз ванятка

## Чӧлсконъёс
* Эктоника Алена Тимерханова
Владимир (кар)

**Влади́мир** — Россиысь кар, Владимир улослэн но Владимир кар муниципал кылдытэтлэн административной центрез. Вашкала Уйпал-Шундыӝужан Русьлэн шоркарез. Россилэн шор люкетысьтыз одӥгез туризмъя центр. Россиысь Золотое кольцое пыре. 

Интыяське Клязьма шурлэн паллян ярдураз, Мусколэсь шундыӝужан пала 176 иськемын. 

Карлэн быдӟалаез — 124,59 км². Улӥсьёсыз — 352 681 мурт (2015).

## Нимыз сярысь
Вашкала формаез (вераськон кылын али но кутиське) — *Володимѣрь* — Володимѣръ князь ним герӟаське  *-јь- суффиксэн -* «Владимирлэн карез». Дыр ортчемъя карлэн нимыз нырысь кылиськемезъя, собере гожтӥськемезъя но *Владимир* нимын тупаз. 

Азьвыл городэз *Владимир-на-Клязьме* но *Владимир-Залесский* шуыса но нимазы, со герӟаськемын вал сыӵе ик нимо мукет карен — туала Украинаысь Волынской улосысь Владимир-Волынскиен. 

## Владимирлэн побратим каръёсыз
* Ангьяри, Италия
* Бари, Италия
* Блумингтон-Нормал (англ.), Иллинойс (зуч), США
* Бобруйск, Белоруссия
* Вифлеем, Палестина
* Гагра, Абхазия
* Еленя-Гура, Польша
* Йена, Германия
* Кентербери, Великобритания
* Керава, Финляндия
* Кырджали, Болгария
* Ларнака, Кипр
* Сарасота, Флорида, США
* Сент, Франция
* Тренто, Италия
* Усти-над-Лабем, Чехия
* Хайкоу, Китай
* Цзянъинь, Китай
* Чунцин, Китай
* Эрланген, Германия

## Валэктонъёс
Бузова, Ольга Игоревна

**Ольга Игоревна Бузова** — Россиысь популярной тодмо кырӟась, модель, киноысь, театрысь, дубляж удысысь актриса. ТНТ телеканалысь «Дом-2» реалити-шоуэ пыриськись вал, собере со шоуэз ик нуись. 2008 арысен — «Мир реалити-шоу. Дом-2» журналысь шеф-редактор.

Со вордӥськиз 20-тӥ толшоре (январе) 1986 аре Ленинградын. Азьвыл картэз — ӟуч футболист Дмитрий Тарасов.

## Валэктонъёс
Викторин (Костенков)

**Викторин** (зэмос нимыз **Виктор Григорьевич Костенков**; Вордӥськиз 10-тӥ куартолэзе 1953-тӥ арын Сарапулын) — Ӟуч Православной Черклэн епископез, 5-тӥ куартолэзе 2015-тӥ арысен Ижкарысь но Удмуртиысь митрополит. Со Мер инэглэн Удмурт Элькунысь ёзчиез 2012-тӥ арысен.

## Ссылки
* Викторин, епископ Сарапульский и Можгинский (Костенков Виктор Григорьевич) на сайте patriarchia.ru
Нарва (шур)

**На́рва** (Наро́ва;  и *Naroova* (вашкала эст. — Алуксе)) — Эстонилэн но Ленинград улослэн кунгожзы дорти бызись шур. Литератураын озьы ик пумиське Алуксе (Наровалэн вашкала нимыз) но Бек нимъёсыз. Шур вылын 2 каръёс интыясько: Россиысь Ивангород но Эстониысь Нарва. Шур котырысь улосэз нимало Принаровье.

## Этимологиез
Тужгес тодмо М. Фасмерлэн этимологиез, со шурлэсь нимзэ  «порог» кылэн герӟа. Гласнойёслэсь чередованизэс лыдэ басьтоно ке, мукетыз но малпан (балтийской) шонер луыны быгатэ: гидронимической  вӧлмем **Nar-/*Ner-* («нырять») кылвыжы бордысь.

Черк-славян кыллюкамын шурлэн нимыз тазьы валэктӥське: «Нарова — по своей воле, своевольно». Озьы ик вашкала летописьёсын шурлэн Норова нимыз пумиське, "о" пыр (Норов кыллэсь), со возьматэ шурлэсь ассэ аспӧртэмлыко воземзэ. 

1681, 1684, 1900, 1905, 1933 аръёсы картаын шур Нарова сямен пусйиськиз.     

Нарвае усё: Плюсса, Россонь.

## Примечаниос
Идрия ты

**Идрия** — Псков улосысь Себеж ёросысь ты. Интыяське Мостищенская волость но Идрица поселениослэн гожзы (границазы) дорын. 

Площадез — 1,0 иськем² (99,0 га). Бадӟымез мурдалаез -  2,0 м, шоро-куспо мурдалаез — 1,5 м.

## Примечания
Слепаков, Семён Сергеевич

**Семён Сергеевич Слепаков** — тодмо ӟуч аспӧртэмлыко кырӟась, актёр, шоумен. Ас вакытаз — тумошо командалэн КВН «Сборная Пятигорска» капитанэз. Со вордӥськиз 23-тӥ гудырикошконэ 1979-тӥ арын Пятигорскын.
Улэ Мускоын 2005-тӥ арысен.

2000-тӥ арын 2006-ти арысозь тумошо командалэн КВН «Сборная Пятигорска» капитанэз вал. Солэн команда вормиз Выли Лигаын КВН 2004-тӥ арын.

Со Comedy Clubлэн резидентэз 2010-тӥ арысен.

Со продюсер Универ. Выль огъяулонни. (Универ. Новая общага) фильмез 2011-тӥ арысен.

Со продюсер САШАТАНЯ сериалэз 2012-тӥ арысен.

Со кылдытӥз Гарик Мартиросянлэн но Александр Дурелайнлэн чошен Comedy Club 2006-тӥ арын.

Со гожтэмын нырысь гуръёсын альбом 2005-тӥ арын, со кырза Комеди Клубын (Comedy Club) 2010-тӥ арысен. Солэн альбомеэ — «Семён Слепаков. Альбом номеро одиг» (2012-тӥ арын).

## Кырӟанъёсыз
* «Курег» ()
* «Котькуд нуналъёссэ чебер нылкышно» ()
* «Мувӧй сярысь» ()
* «Люба — Ютублэн кизилиез» () но мукетъёсыз.

Со экономи тодосъя кандидат. (2004-тӥ арысен).

## Примечаниос
Пеппа парсь

**«Пеппа парсь»** () — 5 минутъем вакчи мультфильмъёсэсь мультсериал.

Сериаллэн валтӥсь геройёсыз: Пеппа парсьпи, солэн выныз Джордж, анаез — Мумы парсь но атаез — Бубы парсь. Котьку татысь луэ адӟыны ӵуӝайзэ но ӵужатайзэ, Пеппалэсь эшъёссэ, Джорджез но солэсь анай-атайзэ. Сериал 180 элькунъёсын возьматэмын вал но 40 кылъёсы берыктэмын. Россиын возьматэ TiJi но Карусель каналъёсын. 28 тулыспал 2009 арозь Nickelodeon (СНГ) возьматэмын вал.

## Сериал сярысь
Мультфильмлэн геройёсы пичияк кельшымонэсь адямиослы но, пудолы но. Соос нулло дӥськут, уло коркаосын, ворттыло машинаосын, ветло куное. Пичиос шудо адями шудонъёсын, бадӟымъёс ветло уже.

Трос дырлы мультфильмлэн сюжетэз — семья улонысь учыръёс:
* семья мынэ калгыны;
* семья бичаське куное;
* семья кудзылэсь ке вордскем нуналзэс пусъе;
* семья пикник лэсьтэ;
* пиналъёс нылпи садэ ветло;
* семья дуннеез адӟе но мукет.

## Валэктонъёс
ВИА Гра

**ВИА Гра** — Украинаысь тодмо нылкышно группа. Со 3-тӥ куарусёнэ (сентябре) 2000-тӥ арын кылдытэмын. ВИА Гра 5 альбомъёсыз гожтэмын, со сяна, 1 альбом англи кылын 2003-тӥ арын берыктэмын. ВИА Гра «Зарни состав» 2000 арысен — 2004 арысозь вал. Вера Брежнева, Алёна Винницкая, Анна Седокова но Надежда Грановская таиз составлэ вал. «Не оставляй меня, любимый» туж тодмо кырӟан вань. Солэн кырӟанъёсыз: «Попытка № 5», «Стоп, стоп, стоп», «У меня появился другой», «Кислород», «Это было прекрасно», «Убей мою подругу», «Океан и три реки» но мукетъёсыз.

Али Эрика Герцег, Анастасия Кожевникова но Миша Романова ВИА Граын кырӟало.

ВИА Гра туж трос зарни граммофонъёсы вань. Со сяна, ВИА Гра «Бомба года» коньдонкузьым 2004-тӥ арын басьтӥз.
Терек (футбольной клуб)

**ФК Терек** - ӟуч Элькунысь (Чечняысь - Грознойысь)) футбольной клуб. ФК Терек ӟуч премьер-лигаын шудэ. Солэн валтӥсь тренер - Рашид Рахимов 7-тӥ шуркынмонэн 2013-тӥ арысен. ФК ТЕРЕК 1958-ти арын кылдытэмын. Солэн капитанэз - Ризван Уциев.

ФК Тереклэн формаез - вож футболка но тӧдьы трусикъёс.

Солэн стадионэз - АХМАТ АРЕНА - 30 597 адямиоссэ тэре.

Собере ФК Тереклэн нимез "Динамо" 1946-ти арысен, нимез Нефтяник 1948-ти арысен,  табере ФК Тереклэн нимез "Терек" 1958-ти арысен вань.

ФК Терек РСФСР-ысь чемпионлэн 1974-ти арын вал. Со сяна, РФК Терек 5-ти интыын Нырысь лигаен 1978-ти арын тырмиз.

ФК Терек кыкети (2) дивизионын (2001-2002-ти арын), нырысети дивизионын (2003-2004, 2006-2007-ти арын) шудиз. Али РФК Терек премьер-лигаын 2005 арын но 2008-ти арысен шудэ.

РФК Терек премьер-лигалэн Кубокез 2004-ти арын вормиз. Со сяна, Терек Лехлэн но Базелен шудиз. РФК Терек Лехлэз вормиз, но Базелез нырысь котырын келяз.

РФК Терек Турциысь Элькунлэн Кубокез 2012-ти арын вормиз.

Вылӥ интыосэз-8-ти интыез 2013-ти арын, 9-ти интыез 2014-ти арын.

РФК Тереклэн кивалтисъёсыз: Ахмат Кадыров (2001-ти арысен-2004-ти арозь), Рамзан Кадыров (2004-ти арысен-2011-ти арозь) вал. Али Магомед Даудов РФК Тереклэн кивалтисез 2011-ти арысен.

РФК Тереклэн валтись тренеръёсыз: Хайдар Алханов (1992-ти арысен-2000-ти арозь), Шахин Диниев (2001 но 2009-ти арын), Рамзан Дзайтиев (2001-ти арын), Лев Платонов (куартолэзь 2002-ти арын), Александр Корешков (2002-ти арын), Ваит Талгаев (2003-ти арысен-2005-ти арозь, 2006-ти арысен-2007-ти арозь), Александр Тарханов (2005-ти арысен -куартолэзь 2006-ти арозь), Виталий Шевченко (2006-ти арын), Леонид Назаренко (куартолэзь 2008-ти арын), Вячеслав Грозный (2008-ти арысен-2009-ти арозь),Анатолий Байдачный (2010-ти арын), Рууд Гуллит (2011-ти арысен-куартолэзь 2011-ти арозь), Иса Байтиев (2011-ти инвожонэн), Станислав Черчесов (27 куарусёнэн 2011-ти арысен-26-ти куартолэзь 2013-ти арозь), Юрий Красножан (27-ти куартолэзен 2013-ти арысен-27-ти коньывуонэн 2013-ти арозь) вал. Али Рашид Рахимов РФК Тереклэн валтись тренерэз 7-ти шуркынмонэн 2013-ти арысен.
Зенит-Ижевск

**Зенит-Ижевск** (Ижкар) - Удмурт Элькунлэн футбольной командаез. 

Кылдытэмын 14-ти тулыспалэ (феврале) 2011-ти арын. Солэн валтись тренерез - Игорь Меньщиков вань. Зенит-Ижевсклэн валтись директорез Александр Сунцов вань. Зенит Ижевсклэн буёлъёсыз - тодьы но лыз. ФК Зенит-Ижевсклэн вотэсбамеэ зенит-ижевск.рф. Али ФК Зенит-Ижевск кыкети дивизионын (зонаын Урал-Поволжье) шудэ.

ФК Зенит-Ижевсклэн стадионэз - Центральной Элькунысь стадион. Со 19 100 адямиос тырэ.
Кунлык

**Кунлык** () - юриспруденциын Удмурт Элькунлэн эрикрадъя режимез Россия Федерацие пырись кун. 

Али кунлыкезлы Удмурт Элькунлэн - 95 ар 2015-ти арын. Удмурт Элькунлэн кунлыкез туж бадзым историяез вань - Вятской Автономной Областьен (1920-ти арысен - 1932-ти арозь), Удмуртской Автономной Областьен (1932-ти арысен - 1934-ти арозь), Удмуртской Автономной Социалистической Советской Республикалы (1934-ти арысен-1991-ти арозь), Удмурт Элькунлэн (11-ти коньывуонэн 1991-ти арысен).
Гдыня

**Гды́ня** ( , , 1939–1945 *Gotenhafen*, кашуб кылын *Gdiniô*) — Польшаысь портовой кар, Куинькар агломерацилэн люкетэз. Со интыяськемын Польшалэн уйшор палаз, Помераниын, Балтийской зарезь вылын.
Гоголев, Андрей

**Андрей Гоголев** — егит ӟуч кылбурчи, гожъясьчи. Вордӥськиз Уральск карын (Казахстанын, СССР) 28-тӥ инвожое 1989-тӥ арын. Солэн семья Удмуртиын 1996-тӥ арын интыез воштынэмын. Дышетске Мускоысь Горький нимо литература институтын.

«Инвожо», «Луч» но «Италмас» журналъёсын редактор луыса ужаз. Ижысь но Мускоысь журналъёсын публикациос лэсьтӥз. Али Ижкарын улэ.
    
2009-тӥ арын Руслан Муратовен ӵош «Брезент кеттык» («Брезентовая цапля») кылбур огазеяськон кылдытӥзы. 2009-тӥ-2014-тӥ аръёсы «Брезент кеттык» («Брезентовая цапля») кылбур лыдӟонъёс лэсьтӥзы.

## Библиография
* Ленин. Самолет. Девушка. Роман. 2013.
* Человечество. Сборник стихов. 2013.
* Словно. Сборник стихов, социально — антропологические этюды. 2014.
* Проверочные слова. Итоги 10 летней работы. Стихи, Проза, тексты для театра. 2015.

## Чӧлсконъёс
* Кылбур кылзыны — уй клубе
* Кызьы шока — озьы гожъя
* Метод выращивания души в человеке
Удмурт Элькунлэн Кункат судэз

**Удмурт Элькунлэн Кункат судэз** — Вылӥ судъя орган, со Удмурт Элькунлэн Кункатэз уте. Со сяна, Кункат суд Удмурт Элькунын ӧз кылды на. Озьы ке но, катъя, Кункат суд 11-тӥ коньывуонэ 1991-тӥ арын кылдытэмын. Удмурт Элькунлэн Кункатын Кункат суд 26-тӥ южтолэзэ 2000-тӥ арын референдумен кылдытэмын.
Тубылов, Валентин Кузьмич

**Тубылов, Валентин Кузьмич** — Удмурт Элькунлэн кусыпудыслэн ужасез, нырысетӥ Удмурт Элькунлэн Кун Кенеш Тӧроез (1990-тӥ — 1995-тӥ арозь), быръемемын альтернативной инъетын. Вордскиз 13-тӥ шуркынмонэ 1935-тӥ арын Пичи Кибья Можга ёросысь УАССР. Со Выли Кенешен депутатэз (10-12 ӧтчамъёсын) но Удмурт Элькунлэн Кун Кенешез (1995—1999; 1999—2003 аръёсы) вал. Со КПСС-лэн ёзчиез 1964-тӥ—1991-тӥ арозь вал.

## Данъянъёсыз
* «За заслуги перед Отечеством II степени» медаль
* «За доблестный труд» медаль.